Shahrisabz tumanida fohishalik bilan shug‘ullanayotgan opa-singillar ushlandi

7-avgust kuni Qashqadaryo viloyati Shahrisabz tumani IIBda o‘tkazilayotgan “Tozalash” tadbirida profilaktika inspektorlari tomonidan fohishalik bilan shug‘ullanayotgan opa-singillar ushlandi. Bu haqda “Daryo”ga IIV Huquqbuzarliklar profilaktikasi bosh boshqarmasi xabar berdi.

Aytilishicha, tumandagi Chorshanbe qishlog‘ida yashovchi 1980-yili tug‘ilgan fuqaro R.Z. hamda Qorapoycha qishlog‘ida yashovchi 1975-yili tug‘ilgan R.M. Yangihayot qishlog‘ida yashovchi fuqarolar R.J. va Sh.A. bilan 30 ming so‘m pul evaziga jinsiy aloqada bo‘layotganligi aniqlandi.
R.Z. va R.M. ga nisbatan Ma’muriy javobgarlik to‘g‘risidagi kodeksning 190-moddasi 1-qismiga asosan ma’muriy bayonnoma rasmiylashtirilib, to‘plangan hujjatlar qonuniy chora ko‘rish uchun Jinoyat ishlari bo‘yicha Kitob tumani sudiga yuborildi.